# Alexander de Seversky

### Wikipedia

Alexander Nikolajevitš Prokojev de Seversky, (7. kesäkuuta 1894 Venäjän keisarikunta, nykyisen Gruusian alueella - 24. elokuuta 1974) oli venäläis-amerikkalainen lentokonesuunnittelija.

Hän oli Venäjän laivaston lentäjä I maailmansodassa, jossa menetti toisen jalkansa. Hän jatkoi lentämistä sodassa saavuttaen kaikkiaan 13 ilmavoittoa saksalaisista. Vuonna 1917 hän oli Yhdysvalloissa osana Venäjän laivaston lentojoukkojen vierailijoita. Hän jäi tuolloin Yhdysvaltoihin. Hän toimi koelentäjänä ja hänestä tuli kenraali Billy Mitchellin avustaja. Mitchell oli douhetisti uskoen nk. strategisiin lentopommituksiin.

Hän sai vuonna 1921 patentin lennonaikaiseen koneen tankkaukseen (air refueling). Vuonna 1927 hän sai Yhdysvaltain kansalaisuuden.

Hän perusti Seversky Aircraft Corporation yhtiön vuonna 1931. Hän sai useita hyviä tilauksia Yhdysvaltain liittovaltiolta, mutta yhtiön talous oli heikoissa kantimissa niistä huolimatta. Hänet savustettiin omasta yhtiöstään. Hän perusti Republic Aviation Companyn, joka toimi itsenäisenä vuoteen 1965 asti, jolloin Fairchild osti sen.

de Severskyä on kutsuttu showmieheksi, joka viihtyi julkisuudessa. Toisen maailmansodan aikana, 1942, New York Times julkisti uutisen: "Airplane Designer Rents Apartment: Major Seversky One Of Seven New Tenants in 40 Central Park South."

Hän kirjoitti vuonna 1942 kirjan Victory Through Air Power, jonka sotapropagandaa tekevä Disney teki elokuvaksi. Kirja oli strategisen pommittamisen lobbausta aikana, jolloin USAAF ei pystynyt iskemään Japaniin ja Saksan taivaalla oli alkanut tuntea, mitä ilmapuolustus tekee pommikoneille. Vaikka hänen yhtiönsä teki hävittäjiä, hän kehoitti hallitusta keskittymään suurten pommikoneiden valmistukseen. Vuonna 1946 de Seversky oli ajamassa Yhdysvaltojen Strategic Air Commandin perustamista.

Vuonna 1964 hän kirjoitti ionipropulsiolla lentävän lentokoneen puolesta.

Kun hän kuoli vuonna 1974 New York Times julkisti asian hyvin poikkeuksellisesti etusivullaan.

Lentokoneita

- Seversky P-35
- P-47 Thunderbolt, raskain yhdysvaltalainen 1-moottorinen lentokone
- Thunderchief, raskain yhdysvaltalainen 1-moottorinen suihkuhävittäjä

## [muokkaa] Asiasta muualla

- P-47 Thunderbolt Sivisto kuvaa Seversky Aircraft ja Republic Aviation yhtiöiden taustan
- Severskyn suunnittelema alus Popular Mechanics-lehdessä vuonna 1964

Haettu osoitteesta http://fi.wikipedia.org../../../a/l/e/Alexander_de_Seversky_4b9e.html

Luokka: Lentokonesuunnittelijat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- Svenska